open-index/open-wikipedia-markdown huggingface dataset:
Neitans Leins

**Neitans Leins** (, dzimis ) ir amerikāņu aktieris. Savā vairāk nekā 40 gadus ilgajā teātra un kino aktiera karjerā attēlojis gan komiskas, gan dramatiskas lomas. Saņēmis vairākas balvas, tai skaitā trīs ''Tony'' balvas, sešas ''Drama Desk'' balvas, vienu Lorensa Olivjē balvu, trīs ''Emmy'' balvas, vienu ''People's Choice'' balva un vienu Ekrāna aktieru ģildes balvu. 2006. gadā saņēmis zvaigzni Holivudas Slavas alejā.

Kā teātra aktieris debitējis 1978. gadā. Kinodebiju piedzīvojis 1978. gada filmā "Dadzis" (*Ironweed*). Vēlāk piedalījies filmās "Putnubūris" (1996), "Kurš kuru jeb Peles medības" (*Mouse Hunt*, 1997), "Producenti" (*The Producers*, 2005) un "Visas Bo bailes" (2023). Ierunājis lomas animācijas filmās "Karalis Lauva" (1994) un "Mazais Stjuarts" (1999).

## Ārējās saites
Gintars Čerbikovs

**Gintars Čerbikovs** (dzimis  Alūksnē) ir latviešu mākslinieks, ainavists, gleznojis Alūksnes ainavas, latviešu biatlona veterānus u.c. Strādājis par mākslas un darbmācības pedagogu. Organizējis starptautisku rokmūzikas festivālu "Sutas balss".

Kopš 2013. gada veido Alūksnes pilsētas svētku noformējumu. 2023. gadā saņēmis pašvaldības apbalvojumu "Pagodinājums kultūrā".

## Atsauces
Poļu brīvprātīgo korpuss

**Poļu brīvprātīgo korpuss** (poļu: *Polski Korpus Ochotniczy*) ir 2023. gada februārī izveidota poļu brīvprātīgo vienība, kas cīnās Ukrainas pusē, Krievijas—Ukrainas karā. Vienībā karo poļi no Polijas, ASV, Apvienotās Karalistes, Kanādas un Rumānijas. Korpuss ir speciālā vienība, kas nodarbojas ar izlūkošanu un sabotāžu. Šis korpuss ir pakļauts Ukrainas Ārlietu ministrijai un, atšķirībā no citām ārvalstu militārajām vienībām, nav daļa no Starptautiskā leģiona.
## Simbolika

Polijas Brīvprātīgo korpuss par savu patronu izvēlējās leitnantu Jozefu Silu-Novicki, kurš 1920. gadā izveidoja Brīvprātīgo kavalērijas eskadronu, kas pazīstama kā "Nāves huzāru eskadrons", un kas bija daļa no Polijas armijas kavalērijas vienībām Otrajā Polijas republikā. Vienības emblēma attiecas uz Polijas huzāru nozīmīti. Šī vienība sastāvēja tikai no brīvprātīgajiem un cīnījās pret boļševikiem Polijas-Padomju kara laikā.
## Dalība karadarbības operācijās
Poļu brīvprātīgo korpuss ir dibināts 2023. gada februārī. Kopā ar Krievu brīvprātīgo korpusu un Leģionu "Krievijas Brīvība" 2023. gada jūnijā veica reidu Belgorodas apgabalā. Poļu brīvprātīgo korpuss ziņoja, ka kaujās Belgorodas apgabalā ir kritis viens kaujinieks.

## Atsauces

## Ārējās saites
Manitulina

**Manitulina** (, , *Manidoowaaling*) ir Kanādai piederoša sala Hūrona ezerā. Administratīvi pieder Ontārio provinces Ziemeļaustrumu Ontārio reģionam, veido atsevišķu Manitulinas distriktu. Pēc platības lielākā ezeru sala pasaulē. Nosaukums cēlies no odžibvu valodas *Manidoowaaling* — ‘Gara ala’ — pēc zemūdens alas, kurā mītot varens gars.

## Ģeogrāfija
Sala izvietojusies Hūrona ziemeļrietumos, izstiepta austrumu—rietumu virzienā gar ezera ziemeļu krastu 125 km garumā. No ziemeļu krasta salu atdala 12 līdz 22 km platais Nortčenela šaurums, bet austrumos salas krastus apskalo Džordža līcis. Sala veidota galvenokārt no dolomītiem, reljefs līdzens, augstākais paugurs ir Kapendsosers 352 m vjl (176 m virs Hūrona līmeņa). Uz salas vairāki ezeri, no kuriem lielākais ir Manitu ezers (106,42 km²), kurš savukārt ir pasaulē lielākais ezers, kas atrodas uz ezera salas. Vairākos salas ezeros savukārt ir salas, no kurām lielākā ir Trežerailenda (33 ha) Mindemojas ezerā.

Sala ar tiltu savienota ar ezera ziemeļu krastu. Vasarā kursē prāmis.

## Vēsture
Arheoloģiskie izrakumi liecina, ka sala bijusi apdzīvota vismaz 10 000 gadu tālā senatnē. Pirms eiropiešu ierašanās salu, tāpat kā pārējo Lielo ezeru piekrasti, apdzīvoja anišināpi (odžibvi). Pirmais no eiropiešiem, kas apmetās salā, bija franču jezuītu misionārs Žozefs Ponsē (*Joseph Poncet*), kurš 1648. gadā pie Vikvemikongas uzbūvēja misiju. Jezuīti nodēvēja salu par Svētās Marijas salu (*Isle de Ste. Marie*). Eiropiešu ievazātās slimības izraisīja epidēmijas, kurās mira ievērojams daudzums salas iedzīvotāju. Ap 1700. gadu indiāņi salu pameta (saskaņā ar mutvārdu nostāstiem — lai tā attīrītos) un līdz 1825. gadam tā palika neapdzīvota.

1826. gadā uz salu, bēgot no kara ASV, pārcēlās vairākas anišināpu ciltis, lielākoties britu sabiedrotās. 1836. gadā Augškanādas gubernators Frensiss Bond Heds (*Francis Bond Head*) pasludināja salu par anišināpu teritoriju, bet jau 1862. gadā sala tika atvērta eiropiešu kolonistiem.

Mūsdienās no 13 tūkstošiem salas iedzīvotāju 59 % ir baltie, bet 40,6 % — indiāņi. Pēc konfesionālās piederības 42 % iedzīvotāju ir protestanti, bet 37 % — katoļi. Izplatītākā ir angļu valoda (80,8 %), bet 11,2 % runā kādā no anišināpu valodas dialektiem. Lielākā apdzīvotā vieta ir Litlkarenta salas ziemeļu krastā. Salā pastāv arī sešas indiāņu rezervācijas.

## Atsauces

## Ārējās saites
Glenns Kouzijs

**Glenns Kouzijs** (; dzimis  Mičiganas štatā) ir ASV basketbolists, spēlē saspēles vadītāja pozīcijā. 2024. gadā pārstāv Grieķijas klubu *[[Maroussi B.C.]]* Latvijas Basketbola līgas (LBL) klubā VEF Rīga aizvadījis divas sezonas, abas reizes viņš kļuva par Latvijas čempionu.

Pēc vidusskolas un koledžas basketbola karjeras ASV G. Kouzijs devās uz Eiropu, kur turpināja spēlēt basketbolu profesionālā līmenī. Pārstāvējis dažādu valstu klubus, lielākos panākumus gūstot Latvijā ar VEF Rīga (divkārtējs Latvijas čempions) un Čehijā ar *[[ČEZ Nymburk]]* (Čehijas čempions). Spēlējis arī Dienvidkorejas līgā.

Pēc 2022.—2023. gada LBL sezonas beigām tika paziņots, ka G. Kouzijs turpmāk spēlēs no starptautiskās sporta aprites izslēgtās Krievijas klubā *[[Nizhny Novgorod]]*. 2024. gada janvārī viņš pārcēlās uz Grieķijas klubu *[[Maroussi B.C.]]*

## Atsauces

## Ārējās saites
Terenss Stemps

**Terenss Henrijs Stemps** (; dzimis , miris ) bija angļu aktieris. Pazīstams ar savām ļaundaru lomām. Stemps saņēmis vairākus apbalvojumus, tai skaitā Zelta globusa balvu, Kannu un Berlīnes kinofestivāla labākā aktiera balvu, kā arī ticis nominēts Amerikas Kinoakadēmijas balvai un divām BAFTA kino balvām.

Savu aktiera karjeru uzsācis 1962. gadā. Kinodebiju piedzīvojis Pītera Ustinova režisētajā filmā *[[Billy Budd]]*, par ko viņš saņēma Zelta globusa balvu kategorijā "Uzlecošā zvaigzne", kā arī tika nominēts Amerikas Kinoakadēmijas balvai kategorijā "Labākais aktieris otrā plāna lomā" un BAFTA kino balvai kategorijā "Uzlecošā zvaigzne". 1960. gados uzsācis attiecības ar aktrisi Džūliju Kristiju un supermodeli Džīnu Šrimptoni. Kopā ar Kristiju piedalījies filmā *[[Far from the Madding Crowd]]* (1967). 1960. gados piedalījies arī Viljama Vailera šausmu filmā *[[The Collector]]* (1965), par ko saņēmis Kannu kinofestivāla labākā aktiera balvu, un Pjēra Paolo Pazolīni alegoriskajā filmā "Teorēma" (*Teorema*, 1968).

Attēlojis ļaundari ģenerāli Zodu filmās "Supermens" (1978) un "Supermens 2" (1980). Par lomu filmā *[[The Adventures of Priscilla, Queen of the Desert]]* (1994) Stemps saņēma BAFTA kino balvas un Zelta globusa balvas nominācijas. Piedalījies arī filmās *[[The Limey]]* (1999), "Zvaigžņu kari: Ļaunumu vēstošā ilūzija" (1999), "Apsēstā māja" (*The Haunted Mansion*, 2003), "Elektra" (2005), "Meklēšanā" (2008), "Ķeriet Smārtu!" (2008), "Vienmēr jā" (2008), "Valkīra" (*Valkyrie*, 2008), "Lielās acis" (2014), "Mis Peregrīnas nams brīnumbērniem" (2016), *[[Murder Mystery]]* (2019) un "Vakarnakt Soho" (2021).

## Ārējās saites
Maīsa salas

{
  "type": "ExternalData",
  "service": "geoshape",
  "ids": "Q21111"
}


**Maīsa salas** () jeb **Korna salas** () ir Nikaragvai piederoša salu grupa Karību jūrā apmēram 70 kilometrus no Nikaragvas austrumu piekrastes.

To veido divas salas — Lielā Maīsa sala apmēram 10 km² platībā un Mazā Maīsa sala 2,9 km² platībā. Salas, tāpat kā mūsdienu Nikaragvas austrumi no 1655. līdz 1860. gadam ietilpa Lielbritānijas protektorāta Moskītu Krasts teritorijā. No 1912. līdz 1933. gadam Nikaragva atradās ASV okupācijā. 1913. gadā ASV noslēdza līgumu ar Nikaragvu par Maīsa salu iznomāšanu ASV uz 99 gadiem. Līgums tika atcelts 1970. gadā. Salu ekonomikas pamats 20. gadsimtā bija kokosriekstu audzēšana un zvejniecība. Mūsdienās salu ekonomikā aizvien lielāku nozīmi spēlē tūrisms, jo šeit ir labi apstākļi zemūdens niršanai un snorkelēšanai.

## Galerija

Corn Island South West Bay.jpg
Little Corn Island.JPG|Mazās Maīsa salas skats
Otto Beach, Little Corn Island.jpg


## Ārējās saites
Palšu purvs

**Palšu purvs** ir 1999. gadā ierīkots dabas liegums Cēsu novada Kaives pagastā un Madonas novada Jumurdas pagastā. 

Aizsargājamā teritorija atrodas Vidzemes augstienes Augšogres pazeminājumā. Ietver lielāko daļu no Palša purva. Palšs ir rietumu tipa augstais purvs ar ciņu mazmeldru. Teritorijā distrofi ezeri un purvaini priežu meži. Nozīmīga putnu vieta. Sastopama baltpieres zoss (migrācijas laikā), rubenis, mežirbe, dzērve, ķīvīte, dzeltenais tārtiņš, upes tārtiņš, lietuvainis.

## Ārējās saites

* Palšu purvs, Dabas aizsardzības pārvalde
Ukrainas Komunistiskā partija

**Ukrainas Komunistiskā partija** () ir aizliegta prokrieviska Ukrainas politiskā partija. 2002. gadā tā rīkoja "apvienošanās" kongresu, kad apvienojās abas "vecās un jaunās" komunistu partijas biedrus. Partiju kopš tās dibināšanas vadījis Petro Simonenko.

Izveidota 1993. gada 19. jūnijā kā mēģinājums atjaunot aizliegto Ukrainas Komunistisko partiju. 2015. gada 16. decembrī Kijivas rajona administratīvā tiesa aizliedza Ukrainas Komunistiskās partijas darbību, pamatojoties uz dekomunizāciju un attiecīgo ideju propagandas aizliegumu, taču šis lēmums nav pilnībā stājies spēkā. 2022. gadā partija beidzot tika aizliegta.

## Atsauces

## Ārējās saites
SpaceX CRS-28

***SpaceX CRS-28*** bija ASV uzņēmuma *[[SpaceX]]* bezpilota kravas kosmosa kuģa *[[Cargo Dragon]]* lidojums uz Starptautisko kosmosa staciju *[[Nacionālā aeronautikas un kosmosa administrācija|NASA]]* *[[Commercial Resupply Services 2]]* (*CRS-2*) programmā. *Cargo Dragon* orbītā palaida 2023. gada 5. jūnijā; nolaižamais aparāts uz Zemes atgriezās 2023. gada 29. jūnijā.

*CRS-28* lidojumam izmantoja *Cargo Dragon* kapsulu *C208*, kas bija izmantota trīs reizes. Nesējraķetei izmantoja pirmo pakāpi (sērijas numurs *B1077*), kas bija lidojusi jau 4 reizes.

## Derīgā krava
*Cargo Dragon* kopējā kravas masa augšupceļā bija 3304 kg.
Hermētiskais nodalījums bija piepildīts ar 1964 kg kravas (kopā ar iepakojumu). Transportkuģa hermētiskajā sekcijā bija: mantas un pārtika apkalpei (1098 kg), zinātnisko eksperimentu aparatūra un materiāli (266 kg), stacijas rezerves daļas un aprīkojums (491 kg), ārpuskuģa aktivitāšu aparatūra (48 kg), datoru resursi (4 kg).

Kravā bija nanopavadoņi (*[[ESSENCE]]*, *[[Iris ()|Iris]]*, *[[Moonlighter]]*, *[[RADSAT-SK]]*, *[[SC-ODIN]]*, *[[Ukpik-1]]*), ko paredzēts palaist brīvā lidojumā no *Nanoracks* palaišanas iekārtas *NRCSD-26*.

Nehermētiskajā kravas sekcijā bija 1340 kg krava: sarullēts saules bateriju panelis *iROSA*.

## Lidojuma gaita
*Cargo Dragon* palaida  15:47 *UTC* ar nesējraķeti *[[Falcon 9 Block 5]]* no Kanaveralas zemesraga Gaisa spēku stacijas starta laukuma *SLC-39A*.
Pēc derīgās kravas atdalīšanas raķetes pirmā pakāpe nosēdās uz peldošās platformas *A Shortfall of Gravitas* (*ASOG*) Atlantijas okeānā.

6. jūnijā 09:54 *UTC* kravas kuģis automātiskā režīmā saslēdzās ar SKS pie *[[Harmony (SKS)|Harmony]]* moduļa augšējai pieslēgvietai pievienotā adaptera *[[Pressurized Mating Adapter|PMA-3]]* saslēgšanās mezgla *[[International Docking Adapter|IDA-3]]*.

2023. gada 29. jūnijā 16:30 *UTC* *Cargo Dragon* atvienojās no stacijas. 30. jūnijā tas iedarbināja dzinējus un veica noiešanu no orbītas. 14:30 *UTC* nolaižamais aparāts nolaidās Atlantijas okeānā uz austrumiem no Floridas, netālu no Džeksonvilas. Lidojuma ilgums bija 45 dienas 14 stundas 59 minūtes.

## Ārējās saites

* CRS-28 Mission SpaceX
* NASA’s SpaceX CRS-28 Mission Overview  NASA
* NASA's SpaceX CRS-28 Commercial Resupply Mission Blog NASA
* Dragon CRS-21,... CRS-29 (SpX 21,... 29) Gunter Dirk Krebs
Kamardes pilskalns

**Kamardes pilskalns** jeb **Kamārdes pilskalns** atrodas Zemgalē, Bauskas novada Gailīšu pagasta dienvidaustrumos, Mūsas upes kreisajā krastā, netālu no robežas ar Lietuvu. Reģiona nozīmes kultūras piemineklis.

Tas ir apmēram 15 metrus augsts paugurs, plakuma izmērs apmēram 50 x 25 metri. Lielu daļu no pilskalna noskalojusi upe. Pilskalna datējums — dzelzs laikmets. Tiek uzskatīts, ka Kamardes pilskalns ir senās Plānes zemes centrs. Kamardes pilskalns (*monte Komodra*) minēts 1473. gada robežu aprakstā. Kamardes pilskalnu 1876. un 1882. gadā aprakstījis Jūliuss Dērings. To aprakstījis arī Ernests Brastiņš. 

1978. un 1979. gadā pilskalnā notika arheoloģiskā izpēte Jolantas Daigas vadībā. Izpētes rezultātā secināts, ka pilskalna apdzīvotība aizsākusies jau 1. g.t.p.m.ē. Dažādā intensitātē apdzīvotība šeit turpinājusies nepārtraukti līdz pat vēlajam dzelzs laikmetam. Visplašākie pilskalna pārbūves un nocietināšanas darbi veikti 10.-12.gs. Šajā laikā fiksētas piecas apbūves kārtas, kā arī paplašināts plakums. Arī pilskalna valnis uzbērts šajā laikā. 

## Atsauces

## Ārējās saites

* Kamardes pilskalns portālā https://www.latvijas-pilskalni.lv/
Dekomunizācija

[thumb|Sadauzīts [Vladimirs Ļeņins|Ļeņina piemineklis Kijivā (2013)]]
**Dekomunizācija** ir pasākumu un darbību kopums valsts un sabiedrības atbrīvošanai no komunistiskās ideoloģijas ietekmes un sekām visās dzīves jomās pēc valdošo komunistisko režīmu sabrukuma.

Dekomunizācijas veidi:
* Padomju pieminekļu un cita veida simbolikas demontāža;
* Vēsturisku nosaukumu atjaunošana pilsētām (Stučka→Aizkraukle, Artjomovska→Bahmuta, Ļeņingrada→Sanktpēterburga), kā arī ielu un laukumu pārdēvēšana (Ļeņina iela→Brīvības iela);
* Komunistisko partiju un komunistiskās propagandas aizliegums.

## Latvijā

Dekomunizācija Latvijā sākās uzreiz pēc neatkarības atgūšanas. Lielākā daļa padomju politisko darbinieku pieminekļu tika nojaukti, bet viņu vārdā nosauktās ielas — pārdēvētas. Ar likumu tika aizliegta komunistiskā simbolika un komunistisko ideju propaganda.

2021. gada tika aizliegta Georga lentītes izmantošana publiskos pasākumos.

## Ukrainā
[thumb|Ļeņina pieminekļa nogāšana [Hmeļnicka|Hmeļnickā (2014)]]
Dekomunizācija Ukrainā sākās Padomju Savienības sabrukuma laikā 1991. gadā un turpinājās arī pēc tam. Pēc 2014. gada "Pašcieņas revolūcijas" un Krievijas—Ukrainas kara sākuma Ukrainas valdība pieņēma likumus, kas aizliedza komunistisko simboliku, kā arī nacisma simboliku.

Līdz 2016. gadam tika pārdēvētas 51 493 ielas, kā arī 987 pilsētas un ciemi (vai nu atjaunojot to vēsturiskos nosaukumus, vai piešķirot jaunus nosaukumus). Demontēti 1320 Ļeņina pieminekļi un 1069 citu komunistisko darbinieku pieminekļi.

Pēc 2022. gada 24. februāra Krievijas iebrukuma Ukrainā dēļ dekomunizācija pastiprinājās. 2023. gada aprīlī Ukrainas prezidents Volodimirs Zelenskis parakstīja likumu par Ukrainas vietvārdu "dekolonizāciju", kas aizliedz ar Krieviju saistītos ģeogrāfiskos nosaukumus.

## Skatīt vēl

* Destaļinizācija

## Atsauces

## Ārējās saites
Deriks Vaits

**Deriks Vaits** (; dzimis  Kolorādo štatā) ir amerikāņu basketbolists, spēlē saspēles vadītāja un uzbrūkošā aizsarga pozīcijā. 2026. gadā pārstāv NBA klubu Bostonas "Celtics", iepriekš spēlējis Sanantonio "Spurs". 2024. gada NBA čempions "Celtics" sastāvā.  čempions ASV basketbola izlases sastāvā.

## Karjera
Spēlējis NCAA čempionātā, kur nospēlējis visas četras sezonas, sākot ar turnīra otro divīziju, bet pēc tam pārceļoties uz Kolorādo Universitātes komandu pirmajā divīzijā.

2017. gada NBA draftā D. Vaitu Sanantonio "Spurs" izraudzījās pirmās kārtas beigās ar 29. kārtas numuru. Debijas sezonā daudz spēlēja G Līgas fārmklubā Ostinas "Spurs", kļūstot arī par šīs līgas čempionu. Ar otro sezonu nostiprinājies "Spurs" rotācijā, bieži spēlējot arī komandas starta pieciniekā. Šajā laikā Grega Popoviča trenētajā komandā viņa komandas biedrs bija arī latvietis Dāvis Bertāns.

2022. gada februārī D. Vaits tika aizmainīts uz Bostonas "Celtics" pret Džošu Ričardsonu, Romeo Langfordu un 2022. gada drafta pirmās kārtas izvēli. Pirmajā sezonā "Celtics" sastāvā komanda sasniedza NBA finālsēriju, kur piekāpās Goldensteitas "Warriors", bet otrajā sezonā — Rietumu konferences finālsēriju, kur piekāpās Maiami "Heat"; D. Vaitam bija nozīmīga loma šajās izslēgšanas spēlēs, gūstot 13,4 punktus vidēji spēlē. Pēc 2022.—2023. gada NBA sezonas viņš tika iekļauts NBA simboliskajā aizsardzības otrajā izlasē, ko atkārtoja arī gadu vēlāk. 2023.—2024. gada NBA sezonas noslēgumā "Celtics" sastāvā kļuva par NBA čempionu.

D. Vaits pārstāvēja ASV basketbola izlasi 2019. gada Pasaules kausā, kur komanda ieņēma tikai 7. vietu. Izlases sastāvā kļuva par olimpisko čempionu  Parīzē (sākotnēji nebija iekļauts izlases sastāvā, bet aizstāja Kavai Leonardu).

## Atsauces

## Ārējās saites
Holgers Rūne

**Holgers Vituss Nedskovs Rūne** (; dzimis ) ir profesionāls Dānijas tenisists.

Pirmo ATP titulu izcīnīja , uzvarot *ATP 250* līmeņa turnīrā Minhehē. 2022. gada Francijas atklātajā čempionātā pirmo reizi sasniedza *[[Grand Slam (teniss)|Grand Slam]]* turnīra ceturtdaļfinālu, bet tajā piekāpās norvēģu tenisistam Kasperam Rūdam. Tā paša gada novembrī pirmo reizi uzvarēja *[[ATP World Tour Masters 1000|Masters 1000]]* turnīrā Parīzē, finālā pieveicot Novaku Džokoviču. Pēc šī panākuma pirmo reizi iekļuva ATP vienspēļu ranga desmitniekā.

2023. gada sezonā vēl divas reizes iekļuva *Masters* turnīru finālos (Montekarlo Masters un Romas Masters jeb *Italian Open*), bet abas reizes zaudēja.  sasniedza sesto vietu ATP rangā.

## Vietas ''Grand Slam'' turnīros

|}

## Atsauces

## Ārējās saites
Kahovkas HES

**Kahovkas Petro Neporožņija hidroelektrostacija** () ir Ukrainas hidroelektrostacija Dņepras upes lejtecē pie Nova Kahovkas pilsētas. Tā ir pēdējā, sestā spēkstacija Dņepras hidroelektrostaciju kaskādē. To pārvalda valsts uzņēmums *Ukrhidroenerho*. HES uzstādītā jauda ir 357 MW. To būvēja no 1950. līdz 1956. gadam.

## Aizsprosta iznīcināšana
2022. gada Krievijas iebrukuma Ukrainā laikā Kahovkas hidroelektrostaciju ieņēma un mīnēja Krievijas karaspēks. 2023. gada 6. jūnijā Krievijas spēki sagrāva Kahovkas ūdenskrātuves aizsprostu, kā arī hidroagregātus, izraisot plūdus upes lejtecē. Ukrainas prezidenta kancelejas vadītājs Andrijs Jermaks paziņoja, ka Kahovkas hidroelektrostacijas spridzināšana ir ekocīda akts. Ukrainas premjerministrs Deniss Šmihaļs raksturoja šo notikumu kā Krievijas terorisma aktu. Ukrainas prezidenta kancelejas vadītāja padomnieks Mihailo Podoļaks atbildību par sprādzienu uzlika Krievijas bruņoto spēku 205. motorizētajai strēlnieku vienībai. Ukrainas prokuratūra arī uzsāka izmeklēšanu pēc pantiem "ekocīds" un "kara likumu pārkāpums".

Norvēģijas seismiskā tīkla (NORSAR) eksperti 6. jūnija naktī 2ː54 pēc vietējā laika Kahovkas HES apkaimē fiksēja no vienas līdz divām magnitūdām stipru sprādzienu. Ukrainas Drošības dienests 9. jūnijā paziņoja, ka pārtverta telefonsaruna apstiprina, ka hidroelektrostaciju uzspridzināja Krievijas diversijas grupa.


Kakhovka dam destruction1.gif|Kahovkas HES sagraušana (satelīta attēls)
Kherson after the destruction of Kakhovka Hydroelectric Power Plant, 2023-06-07 (01).jpg|Applūdusī Hersona
Затоплення у Херсоні.jpg|Applūdusī Hersona


## Atsauces

## Ārējās saites
Devējs (filma)

**Devējs** () ir 2014. gada ASV utopiska drāmas filma, kuras režisors ir Filips Noiss. Galvenās lomas atveido Džefs Bridžess, Merila Strīpa, Brentons Tvaitss, Aleksandrs Skašgords, Ketija Holmsa, Teilora Svifta un Kamerons Monagans. Filmas pamatā amerikāņu rakstnieces Luisas Lorijas zinātniskās fantastikas romāns "Devējs" (*The Giver*), kas tiek uzskatīts par vienu no ietekmīgākajiem darbiem mūsdienu literatūrā zinātniskās fantastikas žanrā. Grāmata izdota arī Latvijā.

Filmas pirmizrāde notika  Ņujorkā.

## Sižets
Jona dzīvo nevainojamā sabiedrībā, ko neplosa kari, nesaskaņas, ciešanas, kurā nav ne prieka, ne atmiņu. Ikviens šajā sabiedrībā dzīvo saskaņā ar noteiktu kārtību, nesaskaroties ar izvēles grūtībām. Padome nolemj, ka jauneklim jākļūst par sabiedrības pagātnes atmiņu glabātāju, pārņemot tās no Devēja. Jonam atklājas patiesība par īsto pasauli un visu, kas ar to saistīts — prieku, baudu un arī sāpēm.

## Ārējās saites
Manikuagāna

**Manikuagāna** (, ) ir upe Kanādas austrumos, Kvebekas provincē. Plūst Labradoras pussalas dienvidos no Manikuagānas ūdenskrātuves līdz Sentlorensas estuāram. Nosaukums cēlies no innu valodas *Manikuakanishtiku* — ‘kur sastopami bērzi’. Upes krasti mazapdzīvoti, vienīgā pastāvīgi apdzīvotā vieta ir Bēkomo pilsēta upes grīvā.

## Ģeogrāfija
Upe sākas no Manikuagānas ūdenskrātuves, plūst dienvidu virzienā līdz Sentlorensas upes estuāram. Pirms ūdenskrātuves izbūves upe sākās no neliela ezera Manikuagānas triecienkrātera austrumu daļā. Kopā ar ūdenskrātuvē ietekošo Mušalaganu upes kopgarums ir . Upes kritums  garumā ir  — ap . Plūst pa šauru ieleju kalnainā apvidū. Lielākā pieteka ir Tulnustuka (kreisā krasta). 

## Hidroenerģētika
Manikuagānas upē uzbūvēts hidroelektrostaciju komplekss ar kopējo jaudu . Visu sešu elektrostaciju regulētu ūdens padevi nodrošina 1960. gados uzbūvētais  augstais Deniela Džonsona aizsprosts  lejpus triecienkrātera. Vairākas elektrostacijas uzbūvētas arī Manikuagānas un ūdenskrātuves pietekās.

## Ārējās saites
Guri ūdenskrātuve

**Guri ūdenskrātuve** () ir ūdenskrātuve Venecuēlā, izbūvēta Karoni upes baseinā. Pēc tilpuma sestā, bet pēc platības desmitā lielākā ūdenskrātuve pasaulē. Administratīvi ietilpst Bolivaras štatā. Izbūvēta Simona Bolivara hidroelektrostacijas darbināšanai. 

Ūdenskrātuves aizsprosta būve uzsākta 1963. gadā un 1969. gadā tika nodota ekspluatācijā hidroelektrostacijas pirmā kārta. Aizsprosts ir  garš un  augsts un elektrostacijas plānotā jauda bija . 1978. gadā jauda palielināta līdz . Līdz 1986. gadam bija pabeigta projekta otrā kārta; dambja garums palielināts līdz  (pēc citiem datiem — ), bet augstums — līdz . Kopējā elektrostacijas ģenerēšanas jauda palielināta līdz  (trešā jaudīgākā spēkstacija pasaulē pēc Triju Aizu HES un Itaipu HES), kas gadā saražo  enerģijas.

Lejpus Guri ūdenskrātuves Karoni upē uzbūvētas vēl 3 spēkstacijas — Tokoma, Karuači un Makagva.

## Atsauces

## Ārējās saites
Stereotipi par ebrejiem

thumb|1908. gada stereotipiska ebreju vīrieša karikatūra
**Stereotipi par ebrejiem** ir vispārināti priekšstati par ebrejiem, kas bieži vien ir kariķēti, aizspriedumaini un antisemītiski.
[thumb|1873. gada karikatūra, kurā attēlotas stereotipiskas [Ebreji|ebreju ārējās iezīmes]]
Karikatūrās aškenazu ebreji parasti tiek attēloti ar lieliem deguniem un tumšām acīm ar nolaistiem plakstiņiem. Pārspīlētas vai groteskas ebreju sejas iezīmes bija galvenais nacistu un retāk arī padomju propagandas elements. Priekšstats par lielo vai ērgļa "ebreju degunu" joprojām ir viena no izplatītākajām un raksturīgākajām pazīmēm, kas raksturo kādu kā ebreju.

Nacisma propagandas kampaņas laikā, kas bija vērsta pret ebrejiem, vairākkārt tika pieminēts, ka ebrejus var atpazīt pēc tā, ka viņi runājot izmanto rokas: "Ebrejs, runājot, kustina rokas." Tas ir pārtapis mūsdienu stereotipos par ebrejiem, līdzīgi kā par citiem Eiropas iedzīvotājiem, proti, itāļiem, kas runājot, kustina rokas.

Bieži izplatīts stereotips ir tas, ka ebreji uz jautājumu atbild ar jautājumu. Tas tiek izmantots humorā un literatūrā, kad ir nepieciešams attēlot kādu varoni kā "tipisku ebreju".

Par ebrejiem ir izveidojušies stereotipi, ka viņi ir alkatīgi un skopi. Tas radies viduslaikos, kad kristīgā baznīca aizliedza kristiešiem aizdot naudu uz procentiem. Ebreji bija tiesiski ierobežoti nodarboties ar profesijām, kas parasti bija liegtas kristiešiem, tāpēc daudzi no viņiem nodarbojās ar naudas aizdevumiem. Tā rezultātā viduslaikos un renesanses laikmetā ebreji tika asociēti ar alkatību.

## Atsauces
Jevno Azefs

**Jevno Azefs** (; dzimis 1869. gadā Liskovā, Grodņas guberņa, Krievijas Impērija, miris  Berlīnē, Vācijas Impērija) bija ebreju tautības revolucionārs provokators, viens no Sociālistiskās revolucionārās partijas līderiem un vienlaikus slepenpolicijas darbinieks.

## Dzīves gājums
Būdams Revolucionārās sociālistiskās cīņas organizācijas vadītājs, viņš organizēja un veiksmīgi īstenoja vairākus teroristu uzbrukumus, tostarp lielkņaza Sergeja Aleksandroviča slepkavību. Tajā pašā laikā kā slepenpolicijas aģents viņš atklāja un nodeva daudzus revolucionārus.

Pēc reakcijas sākšanās Azefs gatavoja atentātu pret Nikolaju II, kuram tika apsvērtas ļoti drosmīgas shēmas. Tomēr 1908. gadā publicists Vladimirs Burcevs atklāja Azefu kā provokatoru. Iekšpartijas tiesas prāvā Azefam piesprieda nāvessodu, taču viņam izdevās izvairīties no likvidācijas un aizbēgt uz ārzemēm. Viņš dzīvoja Berlīnē ar Krievijas Impērijas Ārlietu ministrijas izsniegtiem dokumentiem. Azefs rūpīgi izvairījās no kontaktiem ar cara varas pārstāvjiem un krievu revolucionāriem, bet 1912. gadā kādā Francijas kūrortā tikās ar Burcevu. Azefs mēģināja viņam pierādīt, ka revolūcijai ir paveicis daudz vairāk laba un pieprasīja taisnīgu tiesu, bet vēlāk atkal aizbēga.

Pēc Pirmā pasaules kara sākuma Azefs bankrotēja, jo viņa iekrājumi bija ieguldīti Krievijas vērtspapīros. Lai savilktu galus, viņš Berlīnē atvēra korsešu veikalu. 1915. gada jūnijā vācu policija arestēja viņu kā bijušo krievu slepeno aģentu. Viņu ieslodzīja Moabitas cietumā un atbrīvots tikai 1917. gada decembrī.

Cietumā viņš saslima un 1918. gada 24. aprīlī nomira Berlīnes slimnīcā no nieru mazspējas.

## Ārējās saites
Gui Haičao

**Gui Haičao** (, dzimis 1986. gada novembrī) ir Ķīnas inženieris, Ķīnas pirmais civilais kosmonauts.

## Agrīnā dzīve un izglītība
Gui Haičao piedzima 1986. gada novembrī Juņnaņas provinces Baošaņas apgabala Šidiaņas apriņķa Jaoguaņā.

2009. gadā Beihangas Universitātē Pekinā viņš ieguva bakalaura, un 2014. gadā — doktora grādu aviācijas un kosmosa inženierijā.
No 2014. līdz 2017. gadam Gui Haičao bija pēcdoktorantūras pētnieks Jorkas Universitātes Zemes un kosmosa zinātnes un inženierzinātņu nodaļā, Toronto, Kanādā, un Raiersona Universitātes Aerokosmiskās inženierzinātņu nodaļā, Toronto.
2017. gada viņš kļuva par asociēto profesoru Beihangas Universitātes Kosmonautikas skolā. Viņa pētniecības interešu lokā bija kosmosa kuģu dinamika, nelineārā vadība un novērtēšanas teorija, īpašu uzmanību pievēršot pielietojumiem kosmosa sistēmās.

## Kosmonauta karjera
2018. gada 23. aprīlī Ķīnas Pilotējamo kosmisko lidojumu birojs un Ķīnas kosmonautu apmācības centrs uzsāka trešās klases kosmonautu rekrutēšanas kampaņu saistībā ar tolaik topošo Ķīnas kosmosa staciju. Atšķirībā no 1998. un 2010. gada atlases grupām tika meklēti ne tikai iznīcinātāju piloti, bet arī inženieri, kas bija nepieciešami stacijas apkopei un remontam, kā arī zinātnieki no Ķīnas pētniecības institūtiem un universitātēm, kuriem bija jāuzrauga derīgās kravas. Gui Haičao pieteicās. No 2500 kandidātiem, kas tika pieņemti pēc pieteikuma dokumentu izskatīšanas, pēc trīs posmu atlases procesa, kas noslēdzās 2020. gada septembrī, tika pieņemti 18 kosmonauti, tostarp četri derīgās kravas eksperti, no kuriem viens bija Gui, neraugoties uz viņa tuvredzību vieglā formā.
2020. gada jūlijā Gui iestājās Ķīnas Komunistiskajā partijā.
2020. gada 1. oktobrī, Ķīnas nacionālajā dienā, notika oficiālā zvēresta došanas ceremonija.

2022. gada jūnijā Gui Haičao tika izraudzīts kosmosa kuģa *Shenzhou 16* pamatapkalpē.

Pirmo kosmisko lidojumu Gui Haičao sāka 2023. gada 30. maijā kā kosmosa kuģa *[[Shenzhou 16]]* derīgās kravas speciālists. Kosmosa kuģis uz orbitālo staciju *[[Tiangong]]* nogādāja 5. ekspedīciju. Uz zemes viņš atgriezās 31. oktobrī. Lidojuma ilgums bija 153 dienas 22 stundas 41 minūtes.

Kosmisko lidojumu kopsavilkums:

## Ārējās saites

* Гуй Хайчао astronaut.ru
Dmitrijs Bogrovs

thumb|Dmitrijs Bogrovs 1910. gadā
**Dmitrijs Bogrovs** (krievu: *Дмитрий Григорьевич Богров*, dzimis 1887. gada 29. janvārī Kijivā, Krievijas Impērijā, miris 1911. gada 12. septembrī, Kijivā) bija ebreju izcelsmes anarhists un terorists, ohranas ziņotājs (aģenta pseidonīms **Alenskis**), kas 1911. gadā personīgi nogalināja Pjotru Stolipinu.

## Dzīves gājums
Dzimis turīgā ebreju ģimenē. Mācījās Kijivas pirmajā ģimnāzijā. 1905. gada novembrī viņš iestājās Minhenes Universitātes juridiskajā fakultātē. Bogrovs aizrāvās ar anarhisma teorētiķu Pjotra Kropotkina un Maksa Štirnera darbiem.

1906. gadā viņš atgriezās Kijivā un atsāka studijas Kijivas Universitātē, kuru absolvēja 1910. gadā. No 1906. gada beigām viņš pievienojās Kijivas anarhistu komunistu grupai. Pēc dažiem mēnešiem brīvprātīgi pieteicās Kijivas drošības birojam. Kā algots aģents viņš sadarbojās ar drošības nodaļu līdz 1910. gadam, izdodot vairākus anarhistus un revolucionārus, saņemot līdz 150 rubļiem mēnesī.

1911. gada 1. septembrī Bogrovs uzrakstīja atvadu vēstuli vecākiem ar vārdiem: "[...] es tik un tā būtu beidzies tā, kā esmu beidzies tagad". Tajā pašā dienā ar caurlaidi, ko viņam izsniedza Kijivas drošības departamenta priekšnieks Kuļabko, ar Kurlova, Spiridoviča un Verigina piekrišanu viņš devās uz pilsētas operu un izrādes otrā pārtraukuma laikā nāvējoši ievainoja Ministru padomes priekšsēdētāju Pjotru Stolipinu. Viņš tika aizturēts notikuma vietā. Iespējams, ka atentāta motīvs bija tas, ka Bogrovs uzskatīja Stolipinu par politiskās reakcijas iedvesmotāju.

Pēc militārās apgabaltiesas sprieduma viņš tika notiesāts uz nāvi un 12. septembra naktī pakārts.

## Ārējās saites
Andrijs Heruss

**Andrijs Heruss** (ukraiņu: *Андрій Герус*, dzimis 1995. gada 10. novembrī) ir ukraiņu karavīrs, UBS Gaisa spēku kapteinis, iznīcinātāja MiG-29 pilots, Krievijas—Ukrainas kara dalībnieks. Ukrainas varonis (2022).

Heruss veica ievērojamu skaitu kaujas lidojumu, lai nosegtu Kijivas, Kijivas apgabala un Ukrainas gaisa telpu. Virs Kropivnickas pilsētas Kirovohradas apgabalā Heruss notrieca ienaidnieka Il-76, novēršot Krievijas bruņotā desanta izsēdināšanu.

## Atsauces

## Ārējās saites
Kašūbi

**Kašūbi** (kašūbu: *Kaszëbi*, poļu: *Kaszubi*, vācu: *Kaschuben*) ir rietumslāvu etniskā grupa, kas apdzīvo daļu no Polijas Pomerānijas jeb Kašūbiju.
Kopējais kašūbu skaits nav zināms. Kopumā tiek lēsts, ka Polijā kašūbu tautībai pieder vairāk nekā 500 000 cilvēku, bet aplēses svārstās no aptuveni 500 000 līdz aptuveni 570 000 cilvēku. Lielākā daļa kašūbu norāda poļu nacionālo identitāti un kašūbu etnisko piederību, viņi tiek uzskatīti gan par poļiem, gan par kašūbiem.

Ievērojamu kašūbu izcelsmes cilvēku vidū ir policijas un SS ģenerālis Ērihs fon dem Bahs, Polijas premjerministrs no 2007. līdz 2014. gadam un Eiropadomes priekšsēdētājs no 2014. līdz 2019. gadam Donalds Tusks un vācu rakstnieks Ginters Grass.

Attēls:Kaszebsko familejo leba 200.jpg|Kašūbu ģimene tautas tērpos 
Attēls:Kashubian language and nationality.png|Kašūbu etniskā identitāte un valodas lietojums (2002, 2011)

## Atsauces

## Ārējās saites
Ekocīds

**Ekocīds** ir noziegums pret apkārtējo vidi jeb cilvēka apkārtējās vides izpostīšana un ekoloģiskā līdzsvara izjaukšana.

ANO pagaidām nav atzinusi ekocīdu par starptautisku noziegumu. 2021. gadā starptautiska juristu komanda izstrādāja likumprojektu, kas padarītu ekocīdu par piekto starptautisko noziegumu.

## Atsauces

## Ārējās saites
Karoni

**Karoni** () ir upe Venecuēlas dienviddaļā, Orinoko kreisā krasta pieteka. Otra nozīmīgākā Venecuēlas upe; tiek uzskatīta par vienu no jaudīgākajām upēm pasaulē pēc vidējās caurteces (5093 m³/s) attiecībā pret upes baseinu. Upes ielejā uzbūvētas četras hidroelektrostacijas, tajā skaitā viena no jaudīgākajām pasaulē — Simona Bolivara HES.

## Ģeogrāfija
Upe sākas Gvajānas plakankalnē, saplūstot nelielajām Kukenanas un Juruani upēm dienvidos no Roraimas tepuja (galda kalna). Karoni garums no satekas ir , bet kopā ar Kukenanu — . Augštecē plūst ziemeļrietumu virzienā gar Lagransavanas rietumu malu, veidojot Kanaimas nacionālā parka robežu. Pie Kanaimas pagriežas uz ziemeļiem. Ieplūst Orinoko pie Sjudadgvajānas. Lielākās pietekas ir Karkupi, Paragva (kreisās), Apongvao, Karuaja (labās). Pašā Karoni, kā arī tās pietekās daudz ūdenskritumu un krāču, augstākais — Kukenanas ūdenskritums.

## Ārējās saites
Tarahomilaki

**Tarahomilaki** (*Tarachomylax*) ir izmirušu dipterīdveidīgo zivju ģints no divējādelpojošo zivju virskārtas. Dzimtu 1997. gadā aprakstīja austrāliešu paleontologs Kentons Kampbels, jaunzelandiešu paleontologs Rihards Barviks un igauņu paleontoloģe Elga Marka-Kurika. Šīs zivis dzīvoja apakšdevona laikā (emsa) un bija izplatītas Oktobra Revolūcijas salā, Severnaja Zemļa arhipelāgā. Vienīgā zināmā šīs ģints suga ir *Tarachomylax oepiki* Barwick, Campbell et Mark-Kurik, 1997. Šie ir senākie zināmie dipterīdu dzimtas pārstāvji.

## Morfoloģija
Dermālie kauli ir klāti ar kosmīnu. Galvaskausa platuma attiecība pret garumu ir 0,75. I kauli savstarpēji nesaskaras aiz B kaula. A kaula nav. C kauli ir ļoti variabli, un veido sēriju no 2 līdz 4 atsevišķiem kauliem. Ir vairāki D kauli. E kauli, kā arī L-P sērijas kauli ir nelieli un apmēram vienādai lieluma. Y kauls ir viens vai arī pāris. Ir pineālais atvērums. Purna priekšējā daļa pārkaulojas vāji. Vaigu apgabals ir saīsināts salīdzinājumā ar citām apakšdevona formām. Bedrīšu līnijas uz B kaula ir īsas un asimetriskas, un nesavienojas ar tādām uz J kaula. Sānu līnijas kanāls iet pa Y kaulu uz X kaulu, kur sadalās supra- un infraorbitālajos kanālos. Supraorbitālais kanāls tālāk iet pa K kaulu. Sensoro poru atveres visvairāk ir purna apgabalā un retākas uz citiem galvaskausa kauliem. Zobu plātnes ir gandrīz plakanas, ar 7-8 zobu rindām. Pterigoīdās plātnes nesaaug pa viduslīniju, taču saskaras savā starpā un šī saskares zona ir klāta ar neregulāras formas dentikliem. Neliels skaits regulārāku dentiklu koncentrējas plātņu labiālajos apgabalos, vagās starp zobu rindām. Jauni zobi plātņu labiālajās malās papildinās no kaula bazālā slāņa. Katru zobu apņem diskrēts emaljas slānis. Zvīņu pārklāšanās apgabals ir apjozts ar sīku pauguriņu līniju, kas robežojas ar kosmīna klāto ārējo zvīņas apgabalu, un ar īpaši poraina kaula līniju šī apgabala priekšpusē. Kosmīns uz zvīņām ir ar īpašu ķīļveidīgu struktūru, kas orientēta gar zvīņu ornamentējuma ķīļiem.

## Atsauces
Mizantrops (filma)

**"Mizantrops"** () ir 2023. gada ASV krimināltrillera filma, kuras režisors ir Damians Sifrons. Filmā galvenās lomas atveido Šeilīna Vudlija, Bens Mendelsons, Džovans Adepo un Ralfs Ainsens.

Filma stāsta par talantīgu un jaunu policijas detektīvi, kura sāk strādāt kopā ar FIB, lai notvertu sērijveida slepkavu.

Filmas "Mizantrops" pirmizrāde notika . Šī ir pirmā Sifrona filma angļu valodā. Filma saņēma dalītas kritiķu atsauksmes.

## Atsauces

## Ārējās saites
Ribinskas ūdenskrātuve

**Ribinskas ūdenskrātuve** () ir ūdenskrātuve Volgas upes augštecē, Krievijā. Pēc platības astotā lielākā ūdenskrātuve pasaulē. Administratīvi ietilpst Samaras, Tveras un Uļjanovskas apgabalos. Nodēvēta pēc Ribinskas pilsētas, pie kuras uzbūvēts Ribinskas HES aizsprosts.

Ūdenskrātuve izbūvēta 1935.—1941. gados, aizsprostojot Volgu pie tās pieteku Šeksnas un Mologas ietekām. Izveidota Ribinskas HES nodrošināšanai, kā arī kuģniecības uzlabošanai Volgas-Baltijas ūdensceļā. Ūdenskrātuves aizpildīšanai tika pārvietoti  iedzīvotāji no Mologas pilsētas un 663 ciemiem. Ūdenskrātuves aizpildīšana turpinājās līdz 1947. gadam. Ūdenskrātuves ziemeļrietumu daļā kopš 1945. gada izveidots Darvina rezervāts  platībā.

Ribinskas HES sešu turbīnu kopējā jauda ir 386,4 MW, gadā tiek saražots 935 TWh enerģijas.

## Atsauces

## Ārējās saites
Entonijs Makijs

**Entonijs Dveins Makijs** (; dzimis ) ir amerikāņu aktieris.

Makijs kino debitējis ar lomu biogrāfiskajā filmā "Astotā jūdze" (2002). Vēlāk ticis nominēts ''Independent Spirit'' balvai par lomu filmā *[[Brother to Brother]]* (2004). Tajā pašā gadā piedalījies arī trillera filmā "Mandžūru kandidāts" un sporta drāmā "Miljons dolāru mazulīte" (2004). Vēlāk attēlojis lomas filmās "Pusnelsons" (2006), "Ērgļa acs" (*Eagle Eye*, 2008), "Sapieris" (2008), "Bēdīgi slavens" (*Notorious*, 2009), "Likteņa labotāji" (2011) un "Cietais tērauds" (2011).

Starptautisku atpazīstamību guvis attēlojot lomu *[[Marvel Cinematic Universe]]* filmā "Kapteinis Amerika: Ziemas kareivis" (2014), *[[Disney+]]* seriālā *[[The Falcon and the Winter Soldier]]* (2021) un filmā "Kapteinis Amerika: Brīnišķīgā jaunā pasaule" (2025). Piedalījies arī filmās "Detroita" (*Detroit*, 2017), *[[The Hate U Give]]* (2018), *[[Synchronic]]* (2019) un "Baņķieris" (2020), "Sieviete logā" (*The Woman in the Window*, 2021) un *[[The Electric State]]* (2025).

## Ārējās saites
Helmī Stalte

**Helmī Stalte** (dzimusi , mirusi ) bija lībiešu folkloriste, sabiedriskā darbiniece, politiķe, lībiešu kultūras aktīviste. Aktīvi darbojusies arī politikā, bijusi Rīgas domes deputāte.

Absolvējusi Rīgas Pedagoģisko skolu un J. Mediņa Rīgas Mūzikas vidusskolu. Strādājusi Latvijas Etnogrāfiskā brīvdabas muzejā kā līdzstrādniece, bijusi brīvdabas muzeja folkloras kopas "Skandinieki" vadītāja, biedrības "Līvu Savienība — *Līvōd Īt*", biedre, biedrības "Latvijas folkloras biedrība" valdes locekle.

2006. gadā apbalvota ar IV šķiras Triju Zvaigžņu ordeni.

Viņas dzīvesbiedrs bija folklorists un politiķis Dainis Stalts (mainījis uzvārdu uz sievas uzvārdu, pirms tam — Dainis Grasis), bērni Raigo Stalts, mūziķe Julgī Stalte un politiķis Dāvis Stalts.

Mirusi 2023. gada 6. jūnijā. Apglabāta Rīgas 1. Meža kapos.

## Politiskā darbība
Bijusi divu Rīgas domes sasaukumu deputāte (2001—2009), ievēlēta no partijas "Tēvzemei un Brīvībai/LNNK" saraksta.

## Atsauces

## Ārējās saites
Al-Ittihad Club

***Al-Ittihad Club*** () ir profesionāls Saūda Arābijas futbola klubs no Džidas, kas piedalās valsts augstākajā futbola līgā jeb Saūda Arābijas profesionālajā līgā. Klubs tika dibināts 1927. gadā un kopš tā laika tas vienmēr ir piedalījies augstākajā valsts līgā. Tas ir arī vecākais joprojām pastāvošais Saūda Arābijas futbola klubs.

Klubs savas mājas spēles aizvada valsts otrajā lielākajā stadionā *[[King Abdullah Sports City]]*, kurā ir 62 345 skatītāju vietas. Kluba lielākā sāncensība ir ar ''Al Hilal'', maču starp abām komandām dēvē par *Saudi El Clasico*. Kluba veiksmīgākais posms bija 1990. un 2000. gadi, kad tika izcīnīti vairāki tituli gan vietējā, gan starptautiskā līmenī.

*Al-Ittihad* ir arī viens no spēcīgākajiem klubiem Āzijā. Tas ir izcīnījis divus AFC Čempionu līgas titulus. Vietējā līmenī tas ir izcīnījis desmit augstākās līgas titulus.

## Atsauces

## Ārējās saites

*
Saūda Arābijas profesionālā līga

**Saūda Arābijas profesionālā līga** ir augstākā futbola līga Saūda Arābijā. Čempionātā piedalās 18 komandas. Līga tika dibināta 1976. gadā un mūsdienās tā ir viena no spēcīgākajām futbola līgām Āzijā, ņemot vērā komandu sasniegumus AFC Čempionu līgā.

Visvairāk čempionu titulus (19) ir izcīnījis ''Al Hilal''.

## Klubi 2025.—2026. gada sezonā

## Atsauces

## Ārējās saites

*
Al Hilal SFC

***Al-Hilal Saudi Football Club*** () ir profesionāls Saūda Arābijas futbola klubs no Rijādas, kas piedalās valsts augstākajā līgā jeb Saūda Arābijas profesionālajā līgā. Klubs ir tituliem visbagātākais Āzijas futbola klubs ar kopumā izcīnītām 66 oficiālajām trofejām. Ar 18 iegūtiem Saūda Arābijas čempionu tituliem, tas ir titulētākais klubs valstī. Klubs ir arī izcīnījis četrus AFC Čempionu līgas titulus, kas ir līgas rekords.

Klubs tika dibināts 1957. gadā un ir tikai viens no trijiem klubiem, kas ir piedalījušies visās Saūda Arābijas profesionālās līgas sezonās kopš tās dibināšanas 1976. gadā. 2009. gadā *[[IFFHS]]* to nosauca par 20. gadsimta labāko Āzijas futbola klubu.

Klubs savas mājas spēles aizvada *[[King Fahd International Stadium]]* stadionā, kurā ir 68 752 skatītāju vietas.
## Komandas sastāvs

## Atsauces

## Ārējās saites

*
Niks de Vrīss

**Hendriks Johaness Nikasiuss de Vrīss** (; dzimis  Eitvelingergā), plašāk zināms kā **Niks de Vrīss** () ir Nīderlandes autosportists. 2023. gada sezonā piedalījās *[[Formula 1]]* sacīkstēs, pārstāvot *[[Scuderia AlphaTauri|AlphaTauri]]* komandu.

De Vrīss ir 2010. un 2011. gada Pasaules čempions kartingā. Vēlāk pārgājis uz formulu sacīkstēm, no 2017. gada līdz 2019. gadam startējis *[[Formula 2]]* čempionātā, pēdējā sezonā kļūstot par čempionu. Pēc tam de Vrīss ir startējis *[[Formula E]]* sacīkstēs, 2020.—21. gada sezonā kļūstot par *Formula E* čempionu.

Pirms 2021. gada sezonas tika paziņots, ka de Vrīss kļuva par *[[Formula 1]]* komandas *[[Mercedes F1|Mercedes]]* rezerves pilotu. 2022. gada sezonas gaitā de Vrīss aizvadīja treniņbraucienus vairākās *Formula 1* sacīkstēs:  — *[[Williams F1|Williams]]* komandā, Francijas un  — *Mercedes* sastāvā, bet  — *[[Aston Martin]]* sastāvā. Itālijas *Grand Prix* laikā de Vrīss trešajā treniņbraucienā, kvalifikācijā un sacīkstēs *Williams* aizstāja ar apendicītu sirgstošo Aleksandru Albonu, tādējādi debitējot Pirmajā formulā. Viņš sacīkstēs ierindojās 9. vietā, tādējādi gūstot punktus jau savā debijas sacīkstēs. Pirms 2023. gada sezonas tika paziņots, ka de Vrīss pievienosies *[[Scuderia AlphaTauri|AlphaTauri]]* komandai. Tomēr sezonas gaitā viņš neapmierinoša snieguma dēļ tika aizstāts ar Danielu Rikardo. *AlphaTauri* sastāvā de Vrīss aizvadīja 10 sacīkstes, punktus tā arī negūstot.

Tāpat de Vrīss ir startējis ilgu distanču sacensībās. Viņš piecas reizes ir piedalījies Lemānas 24 stundu sacīkstēs, labākais rezultāts ir 2024. gadā izcīnītā 2. vieta kopvērtējumā *Toyota Gazoo Racing* komandā.

## ''Formula 1'' rezultāti

* Sacīkstes **treknrakstā** sāktas no pirmās starta pozīcijas.
* Sacīkstēs *slīprakstā* ir uzrādīts ātrākais apļa laiks.

**Piezīmes:**
* &nbsp;– Pilots nefinišēja, bet tika klasificēts, jo paveica vismaz 90% no sacīkstes garuma.

## Atsauces

## Ārējās saites
Miks Šūmahers

**Miks Šūmahers** (; dzimis ) ir Vācijas autosportists, kurš 2023. gada sezonā ir *[[Formula 1]]* komandas *[[Mercedes F1|Mercedes]]* rezerves pilots. Šūmahers ir piedalījies divās *Formula 1* sezonās (, ), pārstāvot *[[Haas F1|Haas]]* komandu.

Mika Šūmahera tēvs ir Mihaels Šūmahers, septiņkārtējs *Formula 1* pasaules čempions.

Ar kartingu sācis nodarboties 2008. gadā, 2015. gadā pārgājis uz formulu sacīkstēm. 2018. gadā Šūmahers kļuva par *[[Formula 3]]* čempionu, 2020. gadā — par *[[Formula 2]]* čempionu.

2019. gada janvārī pievienojies *[[Scuderia Ferrari|Ferrari]]* junioru akadēmijai. Pirms 2021. gada sezonas Šūmahers pievienojās *[[Haas F1|Haas]]* komandai. Sezonas gaitā punktus viņš neguva, finišējot 19. vietā kopvērtējumā, priekšā komandas biedram Ņikitam Mazepinam. Šūmahers palika *Haas* komandā arī 2022. gada sezonā. , sākot no 18. starta vietas, viņš finišēja 8. vietā, tādējādi iegūstot pirmos punktus savā Pirmās formulas karjerā. Punktus viņš guva arī nākamajā sacīkstē,  finišējot 6. vietā. Kopvērtējumā Šūmahers ieguva 16. vietu ar 12 punktiem, piekāpjoties komandas biedram Kevinam Magnusenam. Pirms sezonas pēdējās sacīkstes tika paziņots, ka viņš pametīs *Haas* komandu, tāpat vēlāk tika paziņots, ka viņš pametīs arī *Ferrari* akadēmiju. 2022. gada decembrī tika paziņots, ka Šūmahers kļūs par *[[Mercedes F1|Mercedes]]* komandas rezerves pilotu.

## ''Formula 1'' rezultāti

* Sacīkstes **treknrakstā** sāktas no pirmās starta pozīcijas.
* Sacīkstēs *slīprakstā* ir uzrādīts ātrākais apļa laiks.

## Piezīmes

## Atsauces

## Ārējās saites
Vilistona ezers

**Vilistona ezers** () ir ūdenskrātuve Pīsriveras upes augštecē, Kanādā. Pēc tilpuma septītā lielākā ūdenskrātuve pasaulē. Administratīvi ietilpst Britu Kolumbijas provincē. Nodēvēta par godu kanādiešu politiķim Rejam Džilisam Vilistonam (*Ray Gillis Williston*), tā laika Britu Kolumbijas zemes, mežu un ūdens resursu ministram.

Ūdenskrātuvi veidojošais Beneta aizsprosts izbūvēts laika posmā no 1961. līdz 1968. gadam. Aizsprosts ir 183 m augsts un ir viens no pasaulē augstākajiem grunts dambjiem. Ūdenskrātuves aizpildīšanas laikā tika applūdināta Pīsriveras augštece 115 km garumā, kā arī Finlijas un Parsnipas ielejas Klinšu kalnu starpgrēdu ieplakā 225 km garumā. Daļēji applūdinātas tika arī ūdenskrātuvē ietekošo Omenikas, Ospikas, Mensonas, Neišenas, Indženikas un citu upju lejteces. Ūdenskrātuves krastā un tiešā tuvumā izveidotas vairākas aizsargājamās dabas teritorijas — provinciālie parki. Lielākās apdzīvotās vietas krastos ir Cajkeha ziemeļu galā un Makenzi — dienvidu.

Beneta aizsprosta darbinātās Gordona Šrama HES ir 10 turbīnas ar kopējo jaudu 2730 MW, kas gadā saražo 13,3 TWh enerģijas.

## Atsauces

## Ārējās saites
Vikipēdija udmurtu valodā

**Vikipēdija udmurtu valodā** () ir bezmaksas tīmekļa enciklopēdijas Vikipēdijas udmurtu valodas versija.

Tā tika izveidota 2005. gada 24. oktobrī. 2011. gada 31. janvārī rakstu skaits sasniedza 1000 (203. vieta), un 2011. gada 15. februārī uz laiku ieņēma pirmo vietu starp Krievijas somugru vikipēdijām. 2014. gada jūlijā beigās tajā bija 3500 raksti, 2023. gada jūnijā — 5630 raksti.

Udmurtu Vikipēdijas papildināšanas grūtības lielā mērā ir saistītas ar to, ka trūkst autoritatīvu avotu udmurtu valodā pat par jautājumiem, kas tieši saistīti ar udmurtu etnisko tematiku, savukārt tulkošanas process no krievu uz udmurtu valodu prasa ievērojamu intelektuālo ieguldījumu un diezgan augstu valodas un kultūras līmeni. Lielas grūtības sagādā projekta ideoloģijas apgūšana no lietotāju puses.

## Ārējās saites
* Projekta mājaslapa
* Tartu Universitātes somugru valodu mašīntulkotājs
Bez lieciniekiem

**"Bez lieciniekiem"** () ir 2021. gada ASV spraiga sižeta trillera filma, kuras režisors ir Džo Karahans. Filmā galvenās lomas atveido Džerards Batlers, Frenks Grillo un Aleksisa Loudere.

Filma stāsta par krāpnieku, kurš, bēgot no algotas slepkavas, izprovocē jaunu policisti viņu arestēt. Kad tiek arestēts arī slepkava, jaunā policiste nonāk krustugunīs.

Filmas "Bez lieciniekiem" pirmizrāde notika  Apvienotajā Karalistē, savukārt Latvijā pirmizrāde notika . Filma saņēma galvenokārt pozitīvas kritiķu atsauksmes.

## Atsauces

## Ārējās saites
Juris Jurjāns (gleznotājs)

**Juris Jurjāns** (dzimis , miris ) bija latviešu skolotājs un gleznotājs, Latvijas Mākslas akadēmijas (LMA) profesors.

## Dzīvesgājums
Dzimis 1944. gada 15. februārī audējas Jūlijas Jurjānes ģimenē. Mācījās Rīgas 6. vidusskolā un J. Rozentāla Rīgas Mākslas vidusskolā (1955-1962).
1969. gadā absolvēja studijas Latvijas PSR Valsts Mākslas akadēmijas Pedagoģijas nodaļā.
Strādāja par Rīgas 20. vidusskolas skolotāju (1969-1972), tad darbojās Mākslas fonda kombinātā "Māksla" (̈1972-1988) un no 1976. gada Dekoratīvās mākslas kombināta Noformēšanas iecirknī.

1977. gadā Juris Jurjāns sāka strādāt par pedagogu LMA Sagatavošanas kursos, 1988. gadā LMA Pedagoģijas katedrā, 1992. gadā LMA Glezniecības katedrā, 1998. gadā kļuva par LMA Gleznošanas meistardarbnīcas vadītāju.

2014. gadā Juris Jurjāns kļuva par Latvijas Mākslas akadēmijas emeritēto profesoru. 
Miris 2023. gada 30. maijā.

## Atsauces
Rinodipteri

**Rinodipteri** (*Rhinodipterus*) ir izmirušu dipterīdveidīgo zivju ģints no divējādelpojošo zivju virskārtas. Ģinti 1956. gadā aprakstīja vācbaltiešu paleontologs Valters Gross, balstoties uz Latvijā pie Kokneses atrasto sugu *Dipterus secans*. Šīs zivis dzīvoja Eiropā un Austrālijā vidusdevona beigās un augšdevona frānas laikmetā. Domājams, ka rinodipteri apdzīvoja jūru seklūdens un rifu rajonus. Ģints tipveida suga ir *[[Rhinodipterus secans]]*. Ģintī ir zināmas vismaz 4 sugas.

## Morfoloģija
Rinodipteri bija vidēja lieluma zivis ar izstieptu purnu. Etmoīda vairogs ir vienlaidus. Priekšējās nāsis veidoja lielas atveres. Parasfenoīds ir izstiepts un ar garu aizmugurējo daļu. Jutīgo kanālu poras bija lielas un salīdzinoši mazskaitlīgas. Pterigoīdās zobu plātnes ir ar piecām šauru zobu rindām. Apakšžokļa zobu plātnes ir ar deviņām saplūdušu zobu rindām.

## Sistemātika
* ģints: ***Rhinodipterus***
:* suga: *[[Rhinodipterus kimberleyensis]]* Clement, 2012
:* suga: *[[Rhinodipterus secans]]* (Gross, 1956)
:* suga: *[[Rhinodipterus stolbovi]]* Krupina, 1995
:* suga: *[[Rhinodipterus ulrichi]]* Ørvig, 1961

## Atsauces
AAE Pro līga

**AAE Pro līga** (), sponsorēšanas nolūkos pazīstama kā ***ADNOC Pro League***, ir augstākā futbola līga Apvienotajos Arābu Emirātos. Čempionātā piedalās 14 komandas.

Līga tika dibināta 1973. gadā. Visvairāk (14) čempionu titulus ir izcīnījusi ''Al Ain'' komanda.

## Klubi 2024.—2025. gada sezonā
: *Piezīme: Klubi minēti alfabētiskā secībā.*

## Ārējās saites

*